আড়ং (চলচ্চিত্র)
আড়ং বাংলাদেশী বাংলা শিশুতোষ স্বল্পদৈর্ঘ্য চলচ্চিত্র। চলচ্চিত্রটি জান্নাতুল ফেরদৌস নীলা'র প্রযোজনা ও পরিচালনায় নির্মিত। তিনি একইসাথে চলচ্চিত্রটির চিত্রনাট্য ও সংলাপ রচনা করেন। এটি নির্মাণে বাংলাদেশ সরকারের অর্থায়ন ছিল। বাংলাদেশ সরকার ২০১৭-১৮ অর্থবছরে আড়ং নির্মাণের জন্য ১০ লাখ টাকা অনুদান দিয়েছিল। ২০২০ সালের জাতীয় চলচ্চিত্র পুরস্কারের আসরে চলচ্চিত্রটি শ্রেষ্ঠ স্বল্পদৈর্ঘ্য চলচ্চিত্র শাখায় সেরা চলচ্চিত্র এবং বিশেষ শিশুশিল্পী শাখায় পুরস্কৃত হয়।